CELEX: 62016TN0324
Language: hr
Date: 2016-06-21 00:00:00
Title: Predmet T-324/16: Tužba podnesena 21. lipnja 2016. – VF Europe protiv Komisije

22.8.2016   
            
            
               HR
            
            
               Službeni list Europske unije
            
            
               C 305/44
            
         Tužba podnesena 21. lipnja 2016. – VF Europe protiv Komisije
   (Predmet T-324/16)
   (2016/C 305/59)
   Jezik postupka: engleski
   
      Stranke
   
   
      Tužitelj: VF Europe BVBA (Bornem, Belgija) (zastupnici: H. Vanhulle, B. van de Walle de Ghelcke, C. Borgers i N. Baeten, odvjetnici)
   
      Tuženik: Europska komisija
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               poništi Komisijinu odluku od 11. siječnja 2016. o programu državne potpore o izuzeću od oporezivanja viška dobiti SA.37667 (2015/C) (ex 2015/NN) koju je provela Kraljevina Belgija;
            
         
               —
            
            
               podredno, poništi članke 2.-4. Odluke;
            
         
               —
            
            
               u svakom slučaju, naloži Komisiji snošenje troškova postupka.
            
         
      Tužbeni razlozi i glavni argumenti
   
   U prilog osnovanosti tužbe tužitelj ističe četiri tužbena razloga.
   
               1.
            
            
               Prvi tužbeni razlog, koji se temelji na činjenici da je Komisija počinila pogrešku koja se tiče prava i očitu pogrešku u ocjeni prilikom utvrđivanja navodne potporne mjere i kvalificirajući je programom potpore u smislu članka 1. točke (d) Uredbe Vijeća br. 2015/1589 (1) i članka 107. UFEU-a.
            
         
               2.
            
            
               Drugi tužbeni razlog, koji se temelji na činjenici da je Komisija povrijedila članak 107. UFEU-a, nije obrazložila svoju odluku, te da je počinila očitu pogrešku u ocjeni smatrajući da belgijski sustav pretpostavljenog oporezivanja viška dobiti predstavlja mjeru državne potpore.
            
         
               3.
            
            
               Treći tužbeni razlog, koji se temelji na činjenici da je Komisija naloživši povrat navodne potpore povrijedila članak 16. stavak 1. Uredbe Vijeća br. 2015/1589 i opća načela pravne sigurnosti i legitimnih očekivanja.
            
         
               4.
            
            
               Četvrti tužbeni razlog, koji se temelji na činjenici da je Komisija povrijedila članak 2. stavak 6. UEFU-a i načelo jednakog postupanja, te zlouporabila ovlasti time što je upotrijebila pravila o državnim potporama kako bi zabranila belgijski sustav pretpostavljenog oporezivanja viška dobiti.
            
         
      (1)  Uredba Vijeća (EU) 2015/1589 od 13. srpnja 2015. o utvrđivanju detaljnih pravila primjene članka 108. Ugovora o funkcioniranju Europske unije (SL 2015., L 248, str. 9.).